Diari Oficial de la Generalitat Valenciana


Sumari del DOGV 3105, del 22-10-1997 (1997/10775)

Informació pública del projecte d'urbanització i projecte de reparcel·lació per al desenvolupament de la unitat d'execució 46-3 del Pla General.
------------------------------------------------------------------------------------------------------------------------------------------------

### Dades del document

Número de DOGV
:   3105

Data del DOGV
:   22-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/10309


Organisme emissor
:   Ajuntament de Castelló de la Plana

Tipus de document
:   Anunci

INFORMACIÓ PÚBLICA [97/M10858]
  
L'alcalde president de l'Ajuntament de Castelló de la Plana, en data 25 de setembre de 1997, va dictar el següent decret:
  
"Els senyors Domingo Esteban Giménez, Juan Esteban Gimenéz i Esteban Esteban Sánchez van presentar, en data 7 de juliol de 1997, una alternativa técnica de programa formada pel projecte d'urbanització amb un pressupost de 71.570.520 pessetes, a la qual s'adjunta el projecte de reparcel.lació per al desenvolupament de la unitat d'execució 46-3 del Pla General, situada entre la prolongació del carrer de Juan Ramon Jiménez, el carrer de l'Illa de Baleato i la unitat d'execució 46-2 i 46-4.
  
Els interessats han sol·licitat que se'ls expedisca la cèdula d'urbanització.
  
La documentació esmentada s'ha sotmés a informe dels serveis tècnics i jurídics d'Urbanisme, dels quals es desprén que la documentació que han presentat està completa i no existeix cap inconvenient perquè s'hi exposen al públic els documentats adjuntats.
  
L'article 45 de la Llei Reguladora de l'Activitat Urbanística estableix que tota persona, siga o no siga propietaria del terreny, pot sol.licitar de l'alcalde que sotmeta a informació pública una alternativa técnica de programa comprensiva dels documents esmentats en els apartats A) i B) de l'article 32 i, si escau, que hi adjunte una proposta al planejament o projecte d'urbanització, i que l'alcalde podrà proposar al Ple de l'Ajuntament que desestime la petició o sotmetre-la a informació pública.
  
L'article 69 de l'esmentada norma legal determina que el projecte de reparcel.lació forçosa se sotmetrà, amb caràcter previ a l'aprovació pel Ple de l'Ajuntament, a informació pública convocada en les mateixes condicions de publicitat, forma i termini que regulen els articles 46-1 i 3.
  
Per tot el que s'ha exposat i en virtut de les facultats que em confereix la llei, resolc:
  
Primer
  
Exposar al públic l'alternativa tècnica de programa presentada pels senyors Domingo Esteban Giménez, Juan Esteban Gimenez i Esteban Esteban Sànchez per al desenvolupament de la unitat d'execució 46-3 situada entre la prolongació del carrer de Juan Ramon Jiménez i el carrer de l'Illa de Baleato i la unitat d'execució 46-2 i 46-4 perquè durant el termini de 20 dies qualsevol interessat puga formular al·legacions, alternatives tècniques a l'exposada al públic i, que després de concloure aquest, els qui estiguen interessats en competir per tal de ser seleccionats com a adjudicataris del programa, podran presentar proposicions jurídicoeconòmiques.
  
Segon
  
Exposar al públic el projecte de reparcel.lació dels terrenys inclosos en la unitat d'execució 46-3 perquè els interessats, durant el termini de 20 dies, puguen presentar al·legacions a aquest projecte.
  
Tercer
  
Notificar el contingut d'aquesta resolució als titulars cadastrals dels drets afectats per l'actuació urbanística esmentada abans".
  
La qual cosa es fa pública perquè en prengueu coneixement i amb els efectes abans esmentats.